LEZZAYER TAMANEƔT – Aneɣlaf n ugensu, n tnegrawin tidiganin d umsasa n wakal yeẓreg-d ass n larebɛa alɣu amezwaru unṣib s tutlayt tamaziɣt, almend n usemhel n yiwellihen n uselway n Tegduda, Abdelaziz Bouteflika, i yumren Anabaḍ deg useqqamu aneggaru n yineɣlafen ‘’akken ad gen akk ussisen deg usmatu n uselmedt akked usemres n Tmaziɣt, am wakken i d-yers deg Tmenḍawt.
Aneɣlaf n Ugensu d netta i d-amezwaru i yesmersen iwellihen n Uɣella n Uwanek s uẓrag, qbel ad nesfugel Amenzu n Yennayer (12 yennayer), alɣu amezwaru unṣib s Tmaziɣt yerzan ajerred n rrwaḥ ɣer lḥiǧ n useggas n 2018, deg ukatar n usmal n Tmaziɣt seg i tettwasmenḍew deg useggas n 2016 deg ubrid n ucegger n Tmenḍawt.
Aselway n Tegduda icar-d yakan, deg temlilit n Useqqamu n yineɣlafen i yesselwi ass n 27 dujember 2017, astaɣ-is akken ad yerr Yennayer d ass n usgunfu yettwaxelṣen seg wass n 12 yennayer 20178 d afella.
Akka Lezzayer d Awanek amezwaru deg Tefriqt n Ugafa i yeddmen aɣtas am wa.
kab_Latn kab_Latn kab_Latn kab_Latn